"România este un stat care nu poate fi calificat drept prietenos, iar relaţiile cu Bucureştiul stagnează", anunţă scrisoarea Ministerului rus de Externe, potrivit postului de radio Russkaia Slujba Novostei.

În plus, diplomaţia rusă precizează că România sprijină NATO, iar aceşti factori sunt suficienţi pentru ca staţiei de metrou să i se dea o altă denumire, transmite corespondentul postului de radio de la Sankt Petersburg.

Cu toate acestea, decizia finală în legătură cu denumirea staţiei rămâne de competenţa autorităţilor locale.

Asemenea cazuri de ingerinţe în activitatea comisiei toponimice nu au mai existat în istoria Sankt Petersburgului, potrivit corespondentului postului de radio rus.

Russkaia Slujba Novostei aminteşte că staţia de metrou "Bucureşti" urmează să fie deschisă în Cupcino, la periferia Sankt-Peterburgului, în decembrie 2012.